El Portal Jurídic de Catalunya ofereix el dret vigent a Catalunya i un seguit de serveis d'informació amb la finalitat de facilitar l'accés i la consulta de la normativa actualitzada.
L'Entitat Autònoma del Diari Oficial (EADOP), a través del Portal Jurídic, s'encarrega de la consolidació dels textos normatius per tal d'oferir en tot moment la versió vigent de la normativa aplicable.
Els textos consolidats (o versions actualitzades de les normes) que ofereix el Portal Jurídic de Catalunya no tenen caràcter oficial ni substitueixen la informació publicada en els diaris i butlletins oficials, que són els únics instruments que donen fe de la seva oficialitat i autenticitat.
S'anomena text consolidat d'una norma la versió que incorpora, en un document únic, les modificacions i correccions que hagi tingut aquella norma al llarg del temps.
El resultat és un "text sense efectes legals, però d'utilitat pràctica".
L'objectiu del Portal Jurídic de Catalunya és mantenir aquesta informació actualitzada.
La informació que conté el Portal:
– Atenció i informació general dels serveis i actuacions de la Generalitat de Catalunya.
– Atenció, informació i gestió especialitzada per a campanyes i serveis específics.
– Suport a la realització dels tràmits telemàtics de la Generalitat de Catalunya.
Dret de la Unió Europea i dret internacional
El Portal Jurídic de Catalunya també inclou una selecció de normativa de la Unió Europea i de dret internacional.
Aquesta normativa s'inclou reutilitzant les dades ofertes per la base de dades EUR-Lex mitjançant enllaç als seus continguts (© Unión Europea, http://eur-lex.europa.eu/ ).
Actualment, la selecció de la normativa europea i de dret internacional facilitada pel Portal consisteix en normes de l'àmbit sectorial del Departament de Territori i Sostenibilitat.
En un futur, es pretén ampliar aquesta oferta a normativa europea i de dret internacional d'altres àmbits sectorials.
Dins d'aquest àmbit sectorial específic, els tipus de documents que es poden trobar actualment en l'apartat de Dret de la UE i internacional del Portal són:
En relació als actes legislatius i no legislatius adoptats per la Unió Europea, d'acord amb l'article 297 del Tractat de funcionament de la Unió Europea, es publicaran en el Diari Oficial de la Unió Europea i entraran en vigor en la data que aquests mateixos fixin o, si de cas hi manca, al cap de vint dies d'haver estat publicats.
L'article 111-10 de la Primera llei del Codi civil de Catalunya (Llei 29/2002, de 30 de desembre), afegit per la Llei 6/2015, del 13 de maig, d'harmonització del Codi civil de Catalunya, estableix que:
D'acord amb l'article 2 del Codi civil (Reial decret de 24 de juliol de 1889):
L'article 5 de la mateixa norma estableix que:
En relació als actes legislatius i no legislatius adoptats per la Unió Europea, d'acord amb l'art. 297 del Tractat de funcionament de la Unió Europea, es publicaran al Diari Oficial de la Unió Europea i entraran en vigor en la data que aquests mateixos fixin o, si de cas hi manca, al cap de vint dies d'haver estat publicats.
Derogacions expresses i tàcites
Al Portal Jurídic de Catalunya, només fem constar com a No vigent les normes que han estat expressament derogades per altres normes o anul·lades per un tribunal.
Les derogacions tàcites, només les fem constar en una anotació en forma d'afectació genèrica.
Si és el cas, fem constar en una nota l'abast de la derogació tàcita.
Derogacions "en tot el que s'oposi"
En el cas que una norma sigui afectada per una derogació del tipus "Es deroga en tot el que s'oposi", fem una nova versió consolidada de la norma afectada i hi fem constar la derogació en una afectació genèrica.
En aquests casos, cal tenir en compte que el text d'ambdues versions serà idèntic, però l'afectació genèrica ens indicarà el motiu de la nova versió consolidada amb una vigència diferenciada.
Les normes no recobren vigència un cop han estat derogades
D'acord amb l'article 2.2 in fine del Codi civil, per la simple derogació d'una llei no recobren la vigència les normes que aquesta darrera llei hagués derogat.